โรนัลโด คุยเอเย่นต์ กระสันหวนซบ ผีแดง 
สำนักข่าวต่างประเทศ รายงานวันที่ 21 เม.ย. ว่า คริสเตียโน โรนัลโด ปีกทีมชาติโปรตุเกส ของทีม ราชันชุดขาว เรอัล มาดริด ต้องการย้ายกลับไปค้าแข้งกับทีม ปิศาจแดง แมนเชสเตอร์ ยูไนเต็ด และได้พูดคุยกับ จอร์จ เมนเดส เอเย่นต์ส่วนตัว เกี่ยวกับความเป็นไปได้ของดีลนี้แล้ว,สำหรับ โรนัลโด ตกเป็นข่าวว่าเตรียมย้ายออกจากถิ่นซานติอาโก เบร์นาเบว หลังจบฤดูกาลนี้ โดยได้รับความสนใจจากทีม ปารีส แซงต์ แชร์แมง แชมป์ลีก เอิง ฝรั่งเศส ฤดูกาลล่าสุด ถึงขั่นมีข่าวว่ามีการเจรจากันแล้วระหว่าง โรนัลโด กับประธานสโมสรเปแอสเช ก่อนที่จะมีการออกมาปฏิเสธในภายหลัง ขณะที่ แมนเชสเตอร์ ยูไนเต็ด ก็ต้องดึงดาวเตะรายนี้กลับไปค้าแข้งในถิ่นโอลด์ แทรฟเฟิร์ด เช่นกัน ซึ่งรายงานข่าวล่าสุดจาก ดอน บาลอน สื่อในสเปน ระบุว่า โรนัลโด ได้สอบถามกับ จอร์จ เมนเดส เอเย่นต์ส่วนตัว เกี่ยวกับความเป็นไปได้ที่เขาจะย้ายกลับไปค้าแข้งกับทีมแมนเชสเตอร์ ยูไนเต็ด,ทั้งนี้ เมนเดส อยากให้ โรนัลโด ย้ายซบทีมเปแอสเชด้วยเหตุผลทางการเงิน แต่ตัวนักเตะนั้นยังต้องการเล่นฟุตบอลในระดับสูง ซึ่งเขาคิดว่า เปแอสเช ไม่สามารถตอบสนองในเรื่องนั้นได้ นอกจากนี้มีความเป็นไปได้เช่นกันที่ โรนัลโด จะอยู่กับเรอัล มาดริด ต่อไป แต่ด้วยอายุและสัญญาที่ใกล้จะหมดลงอาจทำให้ ราชันชุดขาว ต้องการเงินสดก้อนโตมากกว่า
คริสเตียโน โรนัลโด ปีกทีมเรอัล มาดริด ต้องการย้ายกลับไปค้าแข้งกับทีมแมนเชสเตอร์ ยูไนเต็ด และได้พูดคุยกับเอเย่นต์ส่วนตัว เกี่ยวกับความเป็นไปได้ของดีลนี้แล้ว
แมนเชสเตอร์ ยูไนเต็ด,เรอัล มาดริด,คริสเตียโน โรนัลโด,จอร์จ เมนเดส,ข่าวกีฬา,ข่าว,ไทยรัฐออนไลน์